טרזן

טרזן (באנגלית: Tarzan) הוא דמות ספרותית, גיבור סדרת ספרים פרי עטו של הסופר אדגר רייס בורוז. טרזן הוא ילד אנגלי שגדל כחלק משבט קופי אדם בג'ונגל אפריקאי של קונגו בסוף המאה ה-19, טרזן נשאר לבד לאחר שהוריו נהרגו על ידי קופי אדם (מגזע שבורוז המציא). אחת הקופות (קיילה) אימצה את התינוק וגידלה אותו כשלה - אחרי שאיבדה זמן קצר קודם את הגור שנולד לה. גידולו במסגרת שבט קופים העניק לו יכולות פיזיות העולות על אלו של טובי האתלטים, כמו כן פיתח יכולת לתקשר עם הקופים והחיות בג'ונגל. משבגר נעשה למנהיגו של שבט הקופים וכן למנהיגן של חיות אחרות. שמו האנגלי הרשמי של טרזן הוא ג'ון קלייטון השלישי, לורד גרייסטוק, על זהותו כאדם וייחוסו למד רק בבגרותו, כאשר פגש לראשונה כמה מבני מינו שנקלעו לג'ונגל, ביניהם ג'יין, לימים אהובתו. מאוחר יותר עבר טרזן הרפתקאות שונות, בג'ונגלים באפריקה ומחוצה להם. את הרעיון לספר שאל בורוז מ"ספר הג'ונגל" של רודיארד קיפלינג ומסיפורים שקרא על אנשים שנקלעו לג'ונגל. הסיפור הראשון יצא לאור ב-1912, פורסם תחילה בחוברת סיפורי מתח בשם "אולסטורי" ושנתיים לאחר מכן הופיע בספר ועל אף הביקורות הקשות שנמתחו על סגנונו ורדידותו, זכה להצלחה מיידית. את ההצלחה נהוג לייחס לפנטזיה האנושית, שהיא נחלתם של מבוגרים וילדים כאחד, לשוב אל גן העדן האבוד, לגלות יכולות גופניות המאפשרות להתגבר על קשיי הטבע ולמצות תכונות אנושיות אציליות. ("הפרא האציל") הספרים המקוריים בסדרה הם: Tarzan of the Apes (1912) The Return of Tarzan (1913) The Beasts of Tarzan (1914) The Son of Tarzan (1915–1916) Tarzan and the Jewels of Opar (1916) Jungle Tales of Tarzan (1916–1917) Tarzan the Untamed (1919–1920) Tarzan the Terrible (1921) Tarzan and the Golden Lion (1922–1923) Tarzan and the Ant Men (1924) Tarzan, Lord of the Jungle (1927–1928) Tarzan and the Lost Empire (1928–1929) Tarzan at the Earth's Core (1929–1930) Tarzan the Invincible (1930–1931) Tarzan Triumphant (1931–1932) Tarzan and the City of Gold (1932) Tarzan and the Lion Man (1933–1934) Tarzan and the Leopard Men (1932–1933) Tarzan's Quest (1935–1936) Tarzan and the Forbidden City (1938) Tarzan the Magnificent (1936–1938) Tarzan and the Foreign Legion (1947) Tarzan and the Madman (1964) Tarzan and the Castaways (1965) בעברית יצאו לאור חלק מהכותרים חלקם תורגמו מספר פעמים בשמות שונים: טרזן מלך הקופים טרזן חוזר לג'ונגל טרזן וחיות הג'ונגל טרזן ובנו טרזן ואוצרות אופיר טרזן בעלילות הג'ונגל טרזן הבלתי מנוצח טרזן הפרא הכובש טרזן ואריה הזהב טרזן ואנשי הנמלה כמו כן יצאו לאור גם ספרים נוספים שהשתמשו בדמות של טרזן כגון "עלילות טרזן בארץ ישראל" וחוברות קומיקס שונות. טרזן הוסרט לקולנוע ולטלוויזיה פעמים רבות, כאשר הסרטים הראשונים היו סרטים אילמים נאמנים במידה רבה למקור הספרותי. החל משנות ה-30 החלו להופיע הסרטים המדברים הראשונים בכיכובו של ג'וני וייסמילר, כשלצידו הופיעה לעיתים קרובות השימפנזה המכונה צ'יטה. סדרת סרטים זו נמשכה עד שנות ה-60. בשנת 1960 פורסמה בעיתון הילדים הארץ שלנו סדרת סיפורים בהמשכים בשם "טרזן ותעלומת האטום", המשתמשת בדמותו של טרזן, אותה כתב פנחס שדה, תחת השם הבדוי "יריב אמציה"; אותו עיתון פרסם באותה עת סדרת קומיקס בהמשכים על טרזן, באיור הצייר דניאל פלנט. משנת 1976–1984 הופיע טרזן בטלוויזיה בסדרת אנימציה שנקראה, "Tarzan, Lord of the Jungle", בהפקת חברת CBS האמריקנית. הסדרה נצמדה למקור הספרותי ופרקיה גם שודרו בתחילת שנות השמונים בישראל. ב-1984 יצא סרטו של יו הדסון, גרייסטוק: האגדה של טרזן מלך הקופים המבוסס על הספר הראשון בסדרה בכיכובם של כריסטופר למברט ואנדי מקדואל. בשנת 1999 הופיע טרזן בסרט האנימציה, טרזן, מבית חברת וולט דיסני. בשנת 2005 יצא טרזן 2 המהווה פריקוול לסרט הראשון. בשנת 2004 הועלה מחזמר חנוכה "טרזן וג'יין" בו שיחקו יהודה לוי ויעל בר זוהר בתפקיד טרזן וג'יין, וטל מוסרי שיחק את התפקיד של צ'יטה השימפנזה. בשנת 2005 עלה המחזמר פעם נוספת, הפעם בכיכובם של גיא אריאלי, ויעל דואני בתפקיד טרזן וג'יין. בשנת 2023, המחזמר הועלה פעם נוספת, הפעם בכיכובם של רועי עוז, ומיכל וויזמן בתפקיד טרזן וג'יין בשנת 2007 יצאה סדרת טלוויזיה חדשה על טרזן מבית דיסני בשם, "אגדת טרזן", שמספרת על הרפתקאותיהם של טרזן וחבריו לאחר הסרט הראשון. בשנת 2016 יצא סרט הפעולה האגדה של טרזן בכיכובו של אלכסנדר סקארסגארד כטרזן ומרגו רובי כג׳יין; כמו כן משחקים בסרט סמואל ל. ג'קסון וכריסטוף ואלץ. רוברט רידג'לי טרזן הצעיר - אלכס ד. לינז (דניאל מגון בעברית) טרזן המבוגר - טוני גולדווין (ליאור אשכנזי בעברית) צ'אד הריסון (אלון ברנד בעברית) מייקל טרי וייס (מתי אטלס בעברית) טרזן בינקותו - קרייג גראנר טרזן בנערותו - אנטון זטרהולם (דניאל קונטיצ'לו בעברית) טרזן המבוגר - קלן לוץ (איזי בעברית) מייקל טרי וייס (אסף דגני בעברית) ילד פרא מדיה וקבצים בנושא טרזן בוויקישיתוף אתר האינטרנט הרשמי של טרזן (באנגלית) טרזן, באתר אנציקלופדיה בריטניקה (באנגלית) מידע על טרזן בקטלוג הספרייה הלאומית אלי אשד, עלילות טרזן בארץ ישראל, באתר ynet, 27 בדצמבר 2001 אלי אשד, ‏טרזן העברי, עולם קטן 2, 2004, עמ' 90–110 אלי אשד, עלילות טרזן בלג בעומר, 9 במאי 2004 אלי אשד, עלילות טרזן בארץ הקודש אלי אשד, טרזן בפרסומת העברית אלי אשד, מאה שנים של טרזן איש הקופים, 27 באוקטובר 2012 אלי אשד, פנחס שדה מתנצל בפני טרזן: סליחה שהוצאתי אותך מהג"ונגל, בבלוג "הספרנים" של הספרייה הלאומית, 28.06.2017